கிராமப்புற மாணவர்களுக்காகச் செய்கிறோம் என்று ஒவ்வொரு வகுப்பிலும் தேர்வேயில்லாமல் தேர்ச்சி அளித்தார்கள். கிராமப்புற அரசுப்பள்ளி ஆசிரியர்களிடம் விசாரித்தால் இப்படியொரு தேர்ச்சி அவசியம்தான் என்கிறார்கள். குறிப்பாக மாணவிகளுக்கு. எட்டாம் வகுப்பில் தோல்வியடையும் பெண்ணை அதற்குமேல் பள்ளிக்கு அனுப்புவதில்லை. அதுவே தேர்ச்சியடைந்தால் போகட்டும் என்று விட்டுவிடுகிறார்கள். ஆனால் ‘ஆல் பாஸ்’ என்பது வேறுவிதமான எதிர்மறை விளைவுகளையும் உருவாக்குகின்றன. சுமாராக படிக்கும் மாணவர்களுக்கும் கூட ‘படிக்க வேண்டியதில்லை’ என்ற நினைப்பு வந்துவிடுகிறது. திருக்குறளை மனனம் செய்வதைக் கூட சுமையாக நினைக்கிறார்கள். அதுதானே குழந்தைகளின் இயல்பு? தேவையில்லாமல் எதற்கு தெரிந்து கொள்ள வேண்டும் என்கிற நினைப்பு.